Z A P I S N I K
16. sjednice Vijeća Mjesnog odbora Dubrava - središte,
održane 10. listopada 2022. 
u prostoru objekta mjesne samouprave, Međugorska 55,
s početkom u 18:00 sati





NAZOČNI ČLANOVI VIJEĆA: Ivana Blažević, Raco Jaković, Antonija Majić, Svan Relac, Marija Orešić, Ivana Lulić, Lucija Matić


NENAZOČNI ČLANOVI VIJEĆA: Damir Nehyba, Božidar Macan

Predsjedava Ivana Blažević, predsjednica Vijeća.

Zapisnik vodi: Ivana Blažević, predsjednica Vijeća.



	Predsjednica konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 16. sjednicu Vijeća Mjesnog odbora.

	Bez rasprave, jednoglasno  Vijeće prihvaća tekst Zapisnika 15. sjednice Vijeća, održane 19. rujna 2022., bez izmjena.



	Na prijedlog predsjednice Vijeće jednoglasno utvrđuje


D N E V N I    R E D:


1. Zahtjev za povremeno korištenje prostora mjesne samouprave, Međugorska 55, za potrebe Udruge za nezavisnu medijsku kulturu – donošenje zaključka
2. Prijedlog za izmjenu GUP-a na lokaciji Međugorska ulica, dio k.č. 4159/55, sjeverna strana k.č. 4159/1 te dio k.č 4159/53 sve k.o. Dubrava – donošenje zaključka
3. Prijedlog za promjenu smjera prometa u Ulici Hrvatskog proljeća od Ljubijske ulice prema istoku – donošenje zaključka
4. Prijedlog za iscrtavanje pješačkog prijelaza na križanju Ulice križnog puta i Trepčanske ulice – donošenje zaključka
5. Prijedlog za opoziv odobrenja za povremeno korištenje prostora mjesne samouprave u slučaju kontinuiranog nekorištenja prostora – donošenje zaključka
6. Prijedlog za postavljanje uspornika prometa u Teslićkoj ulici na križanju s Ulicom Hrvatskog proljeća – donošenje zaključka
7. Prijedlog za postavljanje kanti za otpad -  donošenje zaključka
8. Prijedlog za postavljanje klupa ispred zgrada u ulici Hrvatskog proljeća 38 i 40 – donošenje zaključka
9. Zahtjev za rješavanje problema prometa u mirovanju u Ulici sv. Leopolda Mandića, Ulici križnog puta, Ulici Hrvatskog proljeća te Ljubijskoj ulici – donošenje zaključka
10. Zakup zemljišta k.č. 9645 k.o. Dubrava – davanje mišljenja
11. Pitanja, prijedlozi i obavijesti.




Ad 1. 	Zahtjev za povremeno korištenje prostora mjesne samouprave, Međugorska 55, za potrebe Udruge za nezavisnu medijsku kulturu 

U raspravi sudjeluju svi prisutni.
Vijeće jednoglasno donosi

Z A K LJ U Č A K
o davanju na povremeno korištenje prostora mjesne samouprave


Vijeće Mjesnog odbora Dubrava – središte odobrava korištenje prostorija MO Dubrava-središte, Međugorska 55 za potrebe Udruge za nezavisnu medijsku kulturu svake prve subote u mjesecu od 15 do 18:30.


Ad 2. 	Prijedlog za izmjenu GUP-a na lokaciji Međugorska ulica, dio k.č. 4159/55, sjeverna strana k.č. 4159/1 te dio k.č 4159/53 sve k.o. Dubrava 

U raspravi sudjeluju svi prisutni.
Vijeće jednoglasno donosi

Z A K LJ U Č A K
o prijedlogu za izmjenu GUP-a na lokaciji Međugorska ulica, dio k.č. 4159/55, sjeverna strana k.č. 4159/1 te dio k.č 4159/53 sve k.o. Dubrava


I. Vijeće Mjesnog odbora Dubrava – središte predlaže inicijativu za izmjenu GUP-a
u zelenu površinu u cijeloj dužini od Međugorske do Ljubijske ulice, na kojoj je
predviđena gradnja nove prometnice. Radi se o dijelu k.č.br.4159/55, sjevernoj
strani k.č.br.4159/1 te o dijelu k.č.br.4159/53.

II. Navedena prometnica po mišljenju vijećnika i građana nije potrebna te bi u
potpunosti narušila kvalitetu života građana. Obzirom da je lokacija u neposrednoj
blizini OŠ dr. A. Starčević i školskog dvorišta, osim što bi oduzela zelenu
površinu na kojoj je predviđena izgradnja šetnice i psećeg parka, ista bi
predstavljala prometnu ugrozu obzirom da bi presijecala postojeću šetnicu i put
prema osnovnoj školi.

III. Najveći dio prometnice bi prolazio sjevernom stranom k.č.br.4159/1 k.o. Dubrava,
što je dvorište OŠ dr. A. Starčević, a na čijoj površini se u neposrednoj blizini
nalazi nogometno igralište te dječji park.


Ad 3.	Prijedlog za promjenu smjera prometa u Ulici Hrvatskog proljeća od Ljubijske ulice prema istoku 

U raspravi sudjeluju svi prisutni.
Vijeće jednoglasno donosi

Z A K LJ U Č A K
o prijedlogu za promjenu smjera prometa u 
Ulici Hrvatskog proljeća od Ljubijske ulice prema istoku

I. Razmotren je prijedlog za uspostavu jednosmjernog prometa u Ulici Hrvatskog
proljeća od Ljubijske ulice do Tržne ulice.
II. Vijeće je suglasno da se uspostavi jednosmjeran promet u Ulici Hrvatskog
proljeća od Ljubijske ulice do Tržne ulice.


Ad 4.	Prijedlog za iscrtavanje pješačkog prijelaza na križanju Ulice križnog puta i Trepčanske ulice 

U raspravi sudjeluju svi prisutni.
Vijeće jednoglasno donosi
Z A K LJ U Č A K
o prijedlogu za iscrtavanje pješačkog prijelaza na križanju 
Ulice križnog puta i Trepčanske ulice

I. Razmotren je prijedlog za iscrtavanje pješačkog prijelaza na križanju Ulice križnog puta i Trepčanske ulice.
II. Vijeće je suglasno da se iscrta pješački prijelaz na križanju Ulice križnog puta i Trepčanske ulice obzirom da izuzetno velik broj djece prelazi cestu na tom mjestu, a da je sigurnost i preglednost izuzetno narušena velikim brojem automobila koji tamo prometuju. Na spornoj lokaciji se nalazi na kiosk koji u jutarnjem periodu izuzetno velik broj kupaca staje, a automobilima onemogućuju siguran prelazak ceste.

Ad 5.	Prijedlog za opoziv odobrenja za povremeno korištenje prostora mjesne samouprave u slučaju kontinuiranog nekorištenja prostora 

U raspravi sudjeluju svi prisutni.
Vijeće jednoglasno donosi

Z A K LJ U Č A K
o prijedlogu za opoziv odobrenja za povremeno korištenje prostora mjesne samouprave u slučaju kontinuiranog nekorištenja prostora


I. Razmotren je prijedlog za opoziv odobrenja za povremeno korištenje prostora mjesne samouprave u slučaju kontinuiranog nekorištenja prostora
II. Vijeće predlaže da se odobrenje za povremeno korištenje opozove ukoliko korisnici tri uzastopna termina ne koriste bez opravdanog razloga.


Ad 6.	Prijedlog za postavljanje uspornika prometa u Teslićkoj ulici na križanju s Ulicom Hrvatskog proljeća 

Predsjednica usmeno informira nazočne o predmetu rasprave i odlučivanja.
U raspravi sudjeluju svi prisutni.
Vijeće jednoglasno donosi

Z A K LJ U Č A K
o prijedlogu za postavljanje uspornika prometa u Teslićkoj ulici

I. Razmotren je prijedlog za postavljanje uspornika prometa u Teslićkoj ulici
II. Vijeće Mjesnog odbora Dubrava – središte suglasno je sa postavom uspornika
prometa u Tesličkoj ulici
III. Predložena je lokacija sa sjeverne strane križanja Teslićke ulice sa Ulicom
Hrvatskog proljeća


Ad 7.	Prijedlog za postavljanje kanti za otpad 

U raspravi sudjeluju svi prisutni.
Vijeće jednoglasno donosi

Z A K LJ U Č A K
o prijedlogu za postavljanje kanti za otpad


I. Razmotrena je potreba postavljanja kanti za otpad na području Mjesnog odbora Dubrava – središte.
II. Vijeće predlaže postavljanje kanti za otpad na sljedećim lokacijama:

1. Ispred Osnovne škole dr. Ante Starčevića
2. Na sjeveroistočnom dijelu križanja Ulice Hrvatskog proljeća i Ljubijske
3. Na sjeveroistočnom dijelu križanja Ulice križnog puta i Ljubijske
4. Na sjeveroistočnom dijelu križanja Ulice sv. Leopolda Mandića i Ljubijske
5. Kod okretišta tramvaja blizu oglasne ploče
6. Križanje Međugorske i Ulice sv. Leopolda Mandića
7. Križanje Tržne ulice i Ulice križnog puta
8. Kod spomenika na križanju Avenije Dubrava i Konjščinske ulice
9. Na zavoju Međugorske ulice kod šetnice ( k.č. 4159/55)


Ad 8.	Prijedlog za postavljanje klupa ispred zgrada u ulici Hrvatskog proljeća 38 i 40 

U raspravi sudjeluju svi prisutni.
Vijeće jednoglasno donosi

Z A K LJ U Č A K
o prijedlogu za postavljanje klupa ispred 
zgrada u Ulici Hrvatskog proljeća 38 i 40


Vijeće Mjesnog odbora Dubrava – središte predlaže postavljanje po dvije klupe u zelenim otvorenim prolazima između zgrada na adresi Ulica Hrvatskog proljeća 32 i 34, te 36 i 38.
 Uz klupe svakako postaviti i koševe za smeće.

 
Ad 9.	Zahtjev za rješavanje problema prometa u mirovanju u Ulici sv. Leopolda Mandića, Ulici križnog puta, Ulici Hrvatskog proljeća te Ljubijskoj ulici

U raspravi sudjeluju svi prisutni.
Vijeće jednoglasno donosi

Z A K LJ U Č A K
o zahtjevu za rješavanje problema prometa u mirovanju u Ulici sv. Leopolda Mandića, Ulici križnog puta, Ulici Hrvatskog proljeća te Ljubijskoj ulici

I. Razmotren je zahtjev za rješavanje problema prometa u mirovanju u Ulici sv. Leopolda Mandića, Ulici križnog puta, Ulici Hrvatskog proljeća te Ljubijskoj ulici
 
II. Vijeće Mjesnog odbora Dubrava – središte suglasno je sa prijedlogom za rješavanje problema prometa u mirovanju u Ulici sv. Leopolda Mandića, Ulici križnog puta, Ulici Hrvatskog proljeća te Ljubijskoj ulici


III. Vijeće Mjesnog odbora Dubrava – Središte zahtjeva : 
· da se na navedenoj lokaciji u Lubijskoj ulici u blizini križanja s Ulicom sv. Leopolda Mandića iscrta horizontalna signalizacija sa natpisom ''ŠKOLA'' u obje prometne trake
· da se postavi svjetlosna signalizacija uz mjerenje brzine, te upozoravanje na prebrzu vožnju
· max. dozvoljena brzina ograniči na 40 km/h zbog neposredne blizine škole
· da se duž istočnog nogostupa Ljubijske ulice postave ''klamerice'' ili stupići kako bi se djeci osigurao siguran prolaz do škole


Ad 10.	Zakup zemljišta k.č. 9645 k.o. Dubrava 

U raspravi sudjeluju svi prisutni.
Vijeće jednoglasno donosi

Z A K LJ U Č A K
[bookmark: _GoBack]o zakupu zemljišta k.č. 9645 k.o. Dubrava

I. Vijeće Mjesnog odbora Dubrava – središte odbija prijedlog za zakup zemljišta k.č. 9645 k.o. Dubrava obzirom da se radi o čestici koja se vodi kao čestica društvene namjene te je navedeni zahtjev protivan prostornom planu.
II. Sukladno ranijim zahtjevima, Vijeće Mjesnog odbora Dubrava – središte moli detaljne informacije o planovima za k.č. 9645 k.o. Dubrava.


Ad 11.	Pitanja, prijedlozi i obavijesti.

Nije bilo rasprave.


Dovršeno u 19,30 sati.

KLASA: 024-08/22-003/2009
URBROJ: 251-13-11-5/010-22-2
Zagreb, 10. listopada 2022.


Zapisnik sastavila:                                                                               Predsjednica 
Ivana Blažević,                                                                           Vijeća Mjesnog odbora
predsjednica Vijeća                                                                         Dubrava – središte

                                                                                                          Ivana Blažević



